**OBRAZLOŽENJE PRORAČUNA OPĆINE DONJI ANDRIJEVCI ZA 2025.GODINU, PROJEKCIJE ZA 2026. I 2027. GODINU**

Općina Donji Andrijevci je izradila prijedlog Proračuna Općine za 2025. godinu i projekcije proračuna za 2026. i 2027. godinu, u skladu s odredbama Zakona o proračunu (NN br. 144/21.) koje se odnose na izradu proračuna, Smjernicama i uputama Ministarstva financija za izradu proračuna jedinica lokalne i područne (regionalne) samouprave za razdoblje 2025.-2027. godine, Pravilnika o planiranju u sustavu proračuna koji je u primjeni za procese planiranja za razdoblje 2025-2027.g. (NN br. 1/24), te vlastitih procjena prihoda i rashoda, koje se temelj za izvršavanje Proračuna Općine Donji Andrijevci u 2025. godinu.

Proračunom se omogućava financiranje poslova u cilju ostvarivanja javnih potreba i prava stanovnika općine, koje se temeljem posebnih zakona i drugih propisa financiraju iz javnih prihoda odnosno iz Proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije.

Zakon o proračunu propisuje trogodišnji proračunsko planiranje, što znači da predstavničko tijelo usvaja proračun za 2025. godinu i projekcije za slijedeće dvije godine, 2026. i 2027. godinu.

Proračun za 2025. godinu se usvaja po ekonomskoj klasifikaciji na drugoj razini, kao i projekcije za 2026. i 2027. godinu. Na osnovu Zakona o proračunu objavljen je i Pravilnik o proračunskim klasifikacijama (NN br. 4/24), propisuje vrste, sadržaj i primjenu proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2025. -2027. godine. koji propisuje vrste, sadržaj i primjenu proračunskih klasifikacija koje su obvezne za izradu proračuna. Propisuje se struktura brojčanih oznaka i naziva svake klasifikacije. Pravilnikom o proračunskim klasifikacijama naglašava se uspostava organizacijske klasifikacije koja sadržava povezane i međusobne usklađene cjeline proračuna, koje odgovarajućim materijalnim sredstvima ostvaruju postavljene ciljeve.

Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućava uvid u sve aktivnosti i projekte.

Najvažniji, a samim tim i temeljna osnova za izradu prijedloga Proračuna za 2025.g. te projekcija za slijedeće dvogodišnje razdoblje, je razvoj općine kao jedinice lokalne samouprave, poboljšanje uvjeta života mještana općine, izgradnja i razvoj komunalne infrastrukture, unapređenje kulture i sporta, briga o djeci, mladima, ali i o stanovništvu treće životne dobi, izvršavanje investicijskih projekata u skladu s planom proračuna i proračunskim mogućnostima.

**I OPĆI DIO**

Opći dio proračuna koji sadrži račun prihoda i rashoda i račun financiranja /zaduživanja

U Računu prihoda i rashoda planirani su prihodi i primici, iskazani po vrstama i izvorima financiranja, i rashodi i izdaci po ekonomskoj klasifikaciji usklađenoj s Računskim planom proračuna. Planiran prihodi primici iznose 4.743.350,00 EUR

Rashodi i izdaci su iskazani prema ekonomskoj, funkcijskoj klasifikaciji i izvorima financiranja. Planirani rashodi i izdaci proračuna iznose 5.078.830,00 EUR

U Računu financiranja iskazani su primici od financijske imovine i zaduživanja, te izdaci za nabavu financijske imovine i otplatu kredita i zajmova.

U proračunu je planiran preneseni višak iz prethodnih godina u iznosu od 335.480,00 EUR. Proračun je uravnotežen.

**PRIHODI I PRIMICI** –**EKONOMSKA KLASIFIKACIJA**

Proračun općine Donji Andrijevci za 2024.g. predlaže se u ukupnom iznosu od 5.078.830,00 EUR Od toga su planirani prihodi poslovanja 4.713.350,00 EUR, a prihodi od prodaje nefinancijske imovine 30.0000,00 EUR, te planirani višak prihoda u iznosu od 335.480,00 EUR, da bi proračun bio uravnotežen.

Prihodi od poreza skupina- 61 -procijenjeni su temeljem dosadašnjeg ostvarenja u 2024. godini, te Zakona o financiranju jedinica lokalne i područne(regionalne) samouprave. Ovi se prihodi sastoje od poreza na dohodak, poreza na imovinu i poreza na robu i usluge, od kojih je najznačajniji porez na dohodak .

Prihodi od pomoći – skupine 63 - odnose se na planirane tekuće (fiskalno izravnanje) i kapitalne pomoći državnog proračuna i fondova, tekućih pomoći ( HZZ), te planiranog programa Zaželi u općini Donji Andrijevci

Prihodi od imovine – skupina 64 - odnosi se na naknade zakup poljoprivrednog zemljišta u vl. RH i općine, naknade za zadržavanje nezakonito izgrađenih zgrada, naknade od koncesija , naknade od najma poslovnih prostora i sl.

Prihodi od administrativnih pristojbi i po posebnim propisima-skupina 65, - sastoje se od prihoda od prodaje državnih biljega, doprinosa za šume komunalnog doprinosa i u najvećoj mjeri komunalne naknade, te grobne naknade.

Prihodi od prodaje nefinancijske imovine-skupina 71 i 72 odnose se na prihode od: prodaje poljoprivrednog zemljišta u vl. države i prodaja od stanova sa stanarskim pravom.

Primici od financijske imovine i zaduživanja - skupina 84 - odnose se na planirano zaduženje kod slučaja povrata poreza na dohodak po godišnjim prijavama (Državni proračun, kratkoročno zaduženje), te planiranog zaduženje kod poslovne banke.

**RASHODI I IZDACI-EKONOMSKA KLASIFIKACIJA**

Rashodi su planirani u ukupnom iznosu 5.078.830,00 EUR , od čega se na rashode poslovanja odnosi 1.776.730,00 EUR, a 3.302.100,00 EUR na rashode za nabavu nefinancijske imovine.

Rashodi za zaposlene – skupina 31, Ovi rashodi obuhvaćaju rashode za zaposlene u općinskoj upravi, te plaće za zaposlene iz programa javnih radova (HZZ) (jedinstveni upravni odjel i komunalni pogon), i zaposlene u Programu Zaželi.

Skupina rashoda 32 - materijalni rashodi- Materijalne rashode čine: rashodi za materijal i usluge, a odnose na materijal i usluge za funkcioniranje djelatnosti predstavničkog i izvršnog tijela, jedinstvenog upravnog odjela, komunalnih djelatnosti, održavanje postojeće infrastrukture, javnu rasvjetu i sl.

Financijski rashodi-skupina 34 - odnose se na troškove platnog prometa, rashoda za kamate i ostalih financijskih rashoda.

Naknade građanima i kućanstvima –skupina 37, u najvećoj mjeri se odnose na socijalnu skrb, na pomoći socijalno ugroženom stanovništvu, jednokratne pomoći rodiljama, pomoći studentima i izvrsnim učenicima osnovne i srednjih škola.

Ostali rashodi-skupina 38 čine: tekuće donacije udrugama građana, tekuće donacije sportskim, kulturnim, vatrogasnim i ostalim udrugama, te na kapitalne prijenose sredstava trgovačkom društvu za izgradnju vodoopskrbnog sustava.

Rashodi za nabavu proizvedene dugotrajne imovine-skupina 42 -odnose se na nabavu opreme za održavanje javnih površina, uređenje pješačkih staza, izgradnju i uređenje prometnica, nerazvrstanih cesta, izgradnju vodovoda, izgradnja zgrade vrtića i drugo.

Rashodi za dodatna ulaganja na nefinancijsku imovinu -skupina 45 -odnose se na uređenje općinskih zgrada i ostalih objekata u vlasništvu općine.

Izdaci za otplate zajmova –skupina 54- odnose se na planiranu otplatu kratkoročnog zajma (povrati poreza na dohodak po godišnjim prijavama-Državni proračun)

PRIHODI I PRIMICI………………………………………………….…. 4.713.350,00 EUR

RASHODI I IZDACI…………………………………………………… 5.078.830,00 EUR

MANJAK/VIŠAK PRIHODA…………………………………………… -335.480,00 EUR

PRENESENI VIŠAK PRIHODA IZ PRETHODNIH GODINA--- 335.480,00 EUR

**IZVORI FINANCIRANJA**

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Prihodi i primici planiraju se, raspoređuju i iskazuju prema izvorima iz kojih potječu, a rashodi i izdaci planiraju se, izvršavaju i računovodstveno prate prema izvorima financiranja.

Izvori financiranja jesu: opći prihodi i primici, vlastiti prihodi, prihodi za posebne namjene, pomoći, donacije, prihodi od prodaje ili zamjene nefinancijske imovine, naknade s naslova osiguranja i namjenski primici.

**FUNKCIJSKA KLASIFIKACIJA**

Brojčane oznake funkcijske klasifikacije vežu se uz rashode iskazane prema računima ekonomske klasifikacije svake aktivnosti ili projekta.

Funkcijska klasifikacija pokazuje aktivnosti lokalne jedinice organizirane i razvrstane prema ulaganjima sredstava: opće javne usluge, javni red i sigurnost, ekonomske poslove, zaštita okoliša, unapređenje stanovanja zajednice, rekreacija, kultura i religija, obrazovanje i socijalna zaštita.

**II POSEBNI DIO**

Posebni dio proračuna koji sadrži plan rashoda i izdataka raspoređenih u razdjelu i glavi , koji se sastoje od programa koji sadrže aktivnosti, tekuće i kapitalne projekte.

Posebni dio proračuna sadrži rashode i izdatke raspoređene po programima, njihovim sastavnim dijelovima -aktivnostima.

**Rashodi i izdaci po organizacijskoj klasifikaciji**

Organizacijskom klasifikacijom definira se razina utvrđena za potrebe planiranja i izvršavanja proračuna. Prema organizacijskoj klasifikaciji Proračun Općine Donji Andrijevci sastoji se od jedinstvenog razdjela: - Općina Donji Andrijevci

Razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Glavu čine programi usmjereni na ispunjavanje prioritetnih ciljeva Općine.

Program se sastoji od jedne ili više aktivnosti i/ili tekućih projekata i/ili kapitalnih projekata.

Aktivnost je dio programa za koji nije unaprijed određeno vrijeme trajanja, a u kojem su planirani rashodi i izdaci za ostvarenje ciljeva utvrđenih programom.

**RAZDJEL 010 OPĆINA DONJI ANDRIJEVCI**

Ukupno planirana sredstva za ovaj razdjel iznose **5.078.830,00 EUR**

**GLAVA 010-01- JEDINSTVENI UPRAVNI ODJEL**

Ukupno planirana sredstva za ovu glavu iznose 5.078.830,00 EUR

**PROGRAM 1001-REDOVNA AKTIVNOST**

**Plan: 739.620,00 EUR**

Aktivnost : 1001-01 Rashodi poslovanja općinske uprave

Aktivnost: 1001-02 Nabava dugotrajne imovine-općinska uprava

Aktivnost: 1001-03 Foto natječaj

Aktivnost: 1001-04 Obilježavanje dana općine

Aktivnost: 1001-05 Manifestacije u općini

Aktivnost: 1001-06 Advent

Aktivnost: 1001-07 Uskrs

Aktivnost : 1001-08- Izbori

Cilj programa: obavljanje stručnih, protokolarnih, savjetodavnih i administrativno-tehničkih poslova vezanih za rad načelnika i općinskog vijeća, redovno podmirivanje financijskih obveza prema zaposlenicima, osiguranje materijalnih i drugih uvjeta za redovno obavljanje zadaća tijela, nabava uredskog materijala, sitnog inventara kao i obavljanje tekućeg i investicijskog održavanja opreme, osiguranje grijanja, električne energije i čišćenja zgrade Općine kao i povećanje razine osposobljavanja zaposlenika, te održavanje manifestacija i obljetnica pod pokroviteljstvom Općine. Planirana je i proračunska pričuva za financiranje rashoda nastalih uslijed nepredviđenih situacija uzrokovanih izvanrednih događaja. Također je planiran i okvirni iznos za troškove održavanja lokalnih izbora.

Pokazatelj uspješnosti: Pravovremeno doneseni akti, racionalno financiranje rashoda za zaposlene u skladu sa zakonom, propisima i internim aktima, transparentno funkcioniranje općinske uprave i informiranje javnosti. Manifestacije pod pokroviteljstvo općine uspješno realizirane. Lokalni izbori održani i financirani u cijelosti.

**PROGRAM 1002- FINANCIRANJE PREDSTAVNIČKOG TIJELA I JUO**

**Plan: 10.720,00 EUR**

Aktivnost: 1002-01 Financiranje predstavničkog tijela

Cilj programa: djelotvorno izvršavanje funkcije općinskog vijeća općine, aktivno sudjelovanje vijećnika u radu općinskog vijeća.

Pokazatelj uspješnosti: redovno održavanje sjednica općinskog vijeća i pravovremena isplata financijskih sredstava za političko djelovanje stranaka koje sudjeluju u radu općinskog vijeća.

**PROGRAM 1003- JAVNE POTREBE**

**Plan: 246.180,00 EUR**

Aktivnost: 1003-01 Rekreacija, kultura i religija

Aktivnost: 1003-02 Socijalna skrb

Aktivnost: 1003-03 Crveni križ

Aktivnost: 1003-04 Pronatalitetni program

Aktivnost: 1003-05 Demografska obnova

Aktivnost: 1003-06 Ostale javne potrebe

Aktivnost TP 1003-07- STEM

Cilj programa: poticanje kulturnog amaterizma i stvaralaštva, zaštita kulturnih dobara i očuvanje kulturne baštine, poticanje amaterskog sporta, povećanje životnih uvjeta socijalno ugroženim obiteljima, pomoć i njega u kući potrebitim osobama, ostvarivanje zadovoljstva mještana kroz poticanje i sufinanciranje, pomoć obiteljima za rođenje djeteta, pomoć učenicima i studentima kao i pomoć mladim obiteljima, projekt STEM eduk.-kult. aktivnosti za djecu.

Pokazatelj uspješnosti: povećanje kulturnih i sportskih događanja, zadovoljstvo mještana kroz sufinanciranje kao i povećan broj mladih i djece u sportskim i kulturnim aktivnostima, kao i broj posjetitelja na manifestacijama. Projekt STEM izvršen uspješno i u cijelosti.

**PROGRAM 1004 – ZAŠTITA OD POŽARA I CIVILNA ZAŠTITA**

**Plan: 74.220,00 EUR**

Aktivnost: 1004-01 Stožer i tim civilne zaštite

Aktivnost: 1004-02 Financiranje DVD-a

Cilj programa: postizanje učinkovite protupožarne i civilne zaštite.

Pokazatelj uspješnosti: osiguranje sredstava za DVD, HGSS, civilnu zaštitu te osposobljavanje istih, pružanje pomoći i suradnja s mještanima u preventivnom djelu zaštite od požara.

**PROGRAM 1006- ZAŠTITA OKOLIŠA I GOSPODARENJE OTPADOM**

**Plan: 16.000,00 EUR**

Aktivnost 1006- Ostale aktivnosti zaštite okoliša

Cilj programa: čišćenje i odvoz otpada, deratizacija i dezinsekcija, sanacija deponija, i provođenje veterinarskih usluga za zbrinjavanje pasa i ostalih životinja.

Pokazatelj uspješnosti: Podizanje razine svijesti o okolišu, poduzimanje mjera u svrhu očuvanja ljudskog zdravlja i okoliša, kao i osiguranje zdravog načina života.

**PROGRAM 1007- ŠKOLSTVO**

**Plan: 104.640,00 EUR**

Aktivnost 1007-01 Predškolski odgoj

Aktivnost 1007-02 Osnivanje DJ. Vrtića Vila Zvončića

Aktivnost 1007-03 Osnovno obrazovanje

Aktivnost 1007-04 Visoko obrazovanje

Cilj programa: poticanje cjelovitog razvoja svih funkcija, sposobnosti i mogućnosti, očuvanje tjelesnog i mentalnog zdravlja djeteta, sufinanciranje boravka djece u dječjim vrtićima, kao i organiziranje programa rada s djecom predškolske dobi održavanjem programa „Mala škola“, osnivanje dječjeg vrtića na području općine, osiguravanje prehrane učenicima u osnovnoj školi kao i financiranje radnih bilježnica za učenike osnovne škole, te pomoć studentima sa područja općine.

Pokazatelj uspješnosti: veliki broj dodijeljenih pomoći obiteljima predškolske i školske djece (sufinanciranje vrtića, kupnja radnih bilježnica osnovnoškolcima, pomoći studentima te povećanje kvalitete obrazovnog i odgojnog sustava.

**PROGRAM 1008 POTICANJE GOSPODARSTVA I PODUZETNIŠTVA**

**Plan: 24.000,00 eura**

Aktivnost 1008-01 Razvoj gospodarstva i poduzetništva

Cilj programa: poticanje razvoja malog poduzetništva, te povećanje broja obrtnika i malih poduzetnika na području Općine.

Pokazatelj uspješnosti: neprekidni i povećani rad obrtnika na području Općine

**PROGRAM 1009- MI VAS TREBAMO**

**Plan 98.700,00 eura**

Aktivnost 1009-01. Mi vas trebamo

Cilj programa: Projekt za cilj ima djeci i mladima s problemima u ponašanju, djeci s teškoćama u razvoju, članovima njihovih obitelji  omogućiti dostupnost i kvalitetu socijalnih usluga te osnažiti ulogu lokalne zajednice u procesima planiranja usluga na lokalnoj razini pružajući socijalne usluge, angažiranje stručnjaka koji će raditi s pripadnicima ciljanih skupina, dodatno osposobljavanje stručnjaka te pružanje podrške i potpore krajnjim korisnicima.

Pokazatelj uspješnosti: Zapošljavanje stručnjaka koji će raditi s pripadnicima ciljane skupine , savjetovanje i pomaganje pripadnicima ciljane skupine radi uključivanja u zajednicu i sudjelovanja u socijalnim, radnim, obrazovnim i drugim aktivnostima lokalne zajednice te članova njihovih obitelji radi osnaživanja i pomirenja obiteljskog i poslovnog života, da bi provođenje samog projekta bilo uspješno i učinkovito.

**PROGRAM 1010 PROJEKT ZAŽELI**

**Plan: 180.000,00 EUR**

Aktivnost 1010-01 Projekt Zaželi

Cilj programa: omogućiti pristup zapošljavanju i tržištu rada pripadnicima ranjivih skupina s naglaskom na slabije razvijena područja i područja s većom nezaposlenosti, dok je specifični cilj operacije osnažiti i unaprijediti radni potencijal teže zapošljivih skupina, posebice žena, i žena sa nižom i srednjom razinom obrazovanja zapošljavanjem u lokalnoj zajednici, koja će ublažiti posljedice njihove nezaposlenosti i rizik od siromaštva te ujedno potaknuti socijalnu uključenost i povećati razinu kvalitete života krajnjih korisnika. Nastavak projekta započetog u 2024.g.

Pokazatelj uspješnost: zaposleni su pripadnici ciljanih skupina nezaposlenih osoba koji kontinuirano nailaze na poteškoće na tržištu rada, a ujedno su i socijalno uključene ciljane skupine krajnjih korisnika-stare i nemoćne osobe.

**PROGRAM 1013 PROGRAM IZGRADNJE KOMUNALNE INFRASTRUKTURE**

**Plan: 2.020.000,00 EUR**

Aktivnost 1013-01 Nerazvrstane cesta

Aktivnost 1013-02 Ostali prometni objekti

Aktivnost 1013-03 Javna rasvjeta

Aktivnost 1013-04- Pješačko biciklističke staze-ITU

Aktivnost 1013-05- Groblja

Cilj programa: izgradnja i uređenje komunalne infrastrukture za nerazvrstane ceste, parkirališta i javne rasvjete, pješačko biciklističkih staza (ITU mehanizmi)-integralna teritorijalna ulaganja.

Pokazatelj uspješnosti: uređenje i proširenje navedene komunalne infrastrukture, a samim time i povećanje kvalitete života i stanovanja.

**PROGRAM 1014 PROGRAM ODRŽAVANJA KOMUNALNE INFRATRUKTURE**

**Plan: 222.450,00 EUR**

Aktivnost 1014-01 Nerazvrstane ceste

Aktivnost 1014-02 Javna rasvjeta

Aktivnost 1014 -03 Groblja

Aktivnost 1014-04 Javne općinske površine

Cilj programa: uređenje i održavanje komunalne infrastrukture, održavanje cesta i putova, sanacija asfalta od oštećenja od oborinskih voda, čišćenje bankina i kolnika, zamjena žarulja, lampi i stupova u javnoj rasvjeti u svim naseljima, održavanje groblja, košnja, orezivanje i sakupljanje biološkog otpada s javnih zelenih površina

Pokazatelj uspješnosti: uređenje navedene komunalne infrastrukture, a samim time i povećanje kvalitete života i stanovanja, neometana distribucija javne rasvjete.

**PROGRAM 1015 IZGRADNJA GRAĐEVINA JAVNE NAMJENE**

**Plan: 382.000,00 EUR**

Aktivnost 1015-01 Građevine javne namjene

Cilj programa: Izgradnja sustava vodoopskrbe i vodoodvodnje na području naselja na kojima su potrebni građevinski zahvati za spajanje na vodovodnu i kanalizacijsku mrežu.

Pokazatelj uspješnosti: Postotak korisnika priključenih na vodovodnu i kanalizacijsku mrežu.

**PROGRAM 1017 IZGRADNJA I ODRŽAVANJE GRAĐEVINSKIH I OSTALIH OBJEKATA**

**Plan : 960.300,00 EUR**

Aktivnost 1017-01 Izgradnja građevinskih objekata

Aktivnost 1017-02 Održavanje građevinskih objekata

Aktivnost 1017-03 Oprema i strojevi za ostale namjena

Aktivnost 1017-04 Javni rad

Aktivnost 1017-05 Ostala održavanje komunalne infrastrukture

Cilj programa: završetak izgradnja dječjeg vrtića i dodatna ulaganja na društvenim domovima u naseljima Općine, odorizacijska stanica, održavanje i popravak građevina, uređaja i opreme za javne namjene, opremanje dječjih igrališta, kao i plaće za redovan rad zaposlenih projektu javnog rada.

Pokazatelj uspješnosti: povećana vrijednost, vijek trajanja i funkcionalnost građevina, uređaja i opreme javne namjene.

**ZAKLJUČAK**

Proračun općine Donji Andrijevci za 2025.g. napravljen je i usklađen sa svim zakonskim obvezama, potrebnim pravilnicima i propisima, te prema Zakonu o financiranju jedinica lokalne i područne (regionalne) samouprave, a u okvirima realne situacije na području Brodsko - posavske županije i Republike Hrvatske. Donošenjem plana Proračuna za 2025.g.,uskladit će se izvršavanje već zadanih i preuzetih obveza, ali isto tako i iskoristiti nove dane mogućnosti u tijeku 2025.g. Prihodi i rashodi, planirani su na bazi dosadašnjeg ostvarenja proračuna 2024.g., što je dobar temelj planiranje ukupnog proračuna. Svi kapitalni rashodi planirani u 2025.g. (posebice izgradnja komunalne infrastrukture koja se sufinancira kroz kapitalne pomoći), planirani su sukladno dokumentaciji koja je napravljena u prethodnim godinama, a bitna je za sam početak investicije za koju se općina kandidira preko Državnog proračuna, te ostalih fondova RH i EU.

Članak 4.

Ova odluka stupa na snagu prvog dana od dana objave u «Službenom vjesniku Brodsko - posavske županije», a primjenjivat će se od 1.siječnja 2025. godine.

##### **OPĆINSKO VIJEĆE**

##### **OPĆINE DONJI ANDRIJEVCI**

**PREDSJEDNIK**

**Marin Degmečić**

KLASA: 400-01/24-01/6

URBROJ: 2178-4-24-1

Donji Andrijevci, 20.12.2024.

DOSTAVITI:

1. Službeni vjesnik Brodsko – posavske županije
2. Urednik Internet stranice
3. Općinski načelnik
4. Ministarstvo financija
5. Državni ured za reviziju
6. Jedinstveni upravni odjel – računovodstvo
7. Arhiva